**Príloha SP 6 – Obsah ponuky**

Ponuka predložená uchádzačom musí obsahovať elektronicky podpísané alebo naskenované vo formáte PDF podpísané všetky doklady, dokumenty a informácie požadované verejným obstarávateľom v oznámení o vyhlásení verejného obstarávania, v súťažných podkladoch vrátane ich príloh, ktorými sú nasledovné doklady, dokumenty a informácie:

* 1. **Obsah ponuky** **uchádzača**, ktorý verejný obstarávateľ odporúča s uvedením zoznamu predložených dokladov a dokumentov a číslom strany, kde sa doklad alebo dokument nachádza a to z dôvodu prehľadnosti ponuky a prípadnej flexibilnej komunikácie medzi verejným obstarávateľom a uchádzačom.
  2. V prípade skupiny dodávateľov, ak za skupinu dodávateľov koná skupinou poverená osoba, resp. konajú skupinou poverené osoby, aj **udelené plnomocenstvo** pre túto osobu, resp. osoby, ktoré budú oprávnené prijímať pokyny a konať v mene všetkých ostatných členov skupiny dodávateľov, podpísané oprávnenými osobami všetkých členov skupiny dodávateľov podľa prílohy SP 1 týchto súťažných podkladov.
  3. Potvrdenia, doklady a dokumenty, prostredníctvom ktorých uchádzač preukazuje splnenie **podmienok účasti**. Podmienkyúčasti a doklady potrebné na ich preukázanie sú v plnom znení uvedené v oznámení o vyhlásení verejného obstarávania. V prípade uplatnenia formulára JED – uchádzač, ktorý na preukázanie podmienok účasti využíva kapacity iných osôb (podľa § 33 ods. 2 ZVO alebo podľa § 34 ods. 3 ZVO) musí zabezpečiť a predložiť JED za seba, ako aj za každý zo subjektov, ktorého kapacity využíva; Ak ponuku predkladá skupina dodávateľov a chce preukazovať splnenie podmienok účasti formulárom JED, formulár JED predloží každý člen skupiny.
  4. Uchádzačom ocenený, kompletne vyplnený a oprávnenou osobou podpísaný **Návrh na plnenie kritérií (celková cena za poskytnuté služby za 48 mesiacov prevádzky s DPH + lehota dodania)** podľa prílohy SP2 súťažných podkladov. Návrhy na plnenie kritérií jednotlivých uchádzačov v časti celková cena s DPH a lehota dodania budú zverejnené v zmysle § 52 ods. 2 ZVO v čase verejného otvárania ponúk.

Návrh na plnenie v rozsahu cena a lehota dodania uchádzač vyplní aj elektronicky v systéme Josephine, ako súčasť ponuky.

* 1. **Vyhlásenie k participácii na vypracovaní ponuky inou osobou** podľa prílohy SP4 týchto súťažných podkladov (ak je to relevantné).
  2. **Opis predmetu plnenia** –opis ponúkaného riešenia a spôsobu implementácie spracovaný podľa osnovy uvedenej nižšie za účelom preverenia splnenia požiadaviek na predmet zákazky a vyhodnotenia ponuky. Verejný obstarávateľ požaduje predložiť opis ponúkaného riešenia, ktoré sa bude hodnotiť tak, aby z neho nebolo zrejmé obchodné meno alebo iný identifikačný znak uchádzača.
  3. **Kompletne vyplnená tabuľka** označená ako „Referencia návrhov na plnenie kritérií v ponuke“, ktorá sa nachádza na konci tohto dokumentu
  4. **Súhlas s požiadavkami na predmet zákazky a obchodnými podmienkami súťaže**, ktoré sú uvedené v prílohe SP5 Opis predmetu zákazky (vrátane príloh tohto dokumentu) a SP3 - Návrh zmluvy o poskytnutí elektronických a servisných služieb. Vzor súhlasu tvorí prílohu SP8

V nasledujúcej tabuľke, v ktorej je uvedená **záväzná štruktúra opisu ponúkaného riešenia**, potrebná pre hodnotiaci proces kritérií na vyhodnotenie ponúk. Verejný obstarávateľ požaduje predložiť opis ponúkaného riešenia, ktoré sa bude hodnotiť tak, aby z neho nebolo zrejmé obchodné meno alebo iný identifikačný znak uchádzača.

|  |  |
| --- | --- |
| Kapitola | Jednotlivé podkapitoly |
| 1.2 Popis ponúkaného plnenia | * Úroveň štandardizácie systému a popis možností a spôsobu jeho parametrizácie (pod úrovňou štandardizácie systému je myslený opis funkcionalít a rozhraní, ktoré poskytuje súčasná verzia systému) * Opis nadstavbových modulov k štandardizovanému jadru systému, ktoré budú implementované pre doplnenie individuálnych potrieb verejného obstarávateľa, * Tabuľku plnenia požiadaviek verejného obstarávateľa štandardizovaným jadrom systému a nadstavbovými modulmi k štandardizovanému jadru systému so stručným popisom spôsobu naplnenia požiadavky. * Opis mechanizmu prístupových práv do systému a ich konfigurácia * Možnosti parametrizácie výstupov a reportov zo systému * Koncept užívateľského rozhrania pre koncových zákazníkov. Verejný obstarávateľ odporúča dodanie grafického výstupu (screenshot obrazoviek, atď.). Uchádzač spracuje koncept vo forme troch vzorových scenárov interakcie medzi používateľom a informačným systémom spolu s detailným návrhom jednotlivých obrazoviek a ovládacích prvkov, ktoré sú v interakciách využívané:   + scenáre pre používateľské rozhrania:     1. Registrácia nového používateľa Rezidenta cez internetový portál s jeho verifikáciou s eID (mobileID) a bez eID     2. Zakúpenie parkovacej karty registrovaným používateľom vrátane online platby * scenár pre administračné rozhrania:   + 1. Manuálne potvrdenie registrácie nového používateľa pre prípady, že nie je možné registráciu spracovať automaticky (napr. v prípade zahraničných používateľov či nepresností v externých registroch). * Konfiguračné možnosti v administračnom rozhraní * Opis riešenia bezpečnosti systému voči prieniku neoprávnených prístupov a zneužitia či zničenia dát * logovanie a auditovanie systému, špeciálny dôraz treba klásť na platobné transakcie * spôsob autentifikácie a autorizácie používateľov systému. |
| 1.3 Systémové integrácie | * Opis spôsobu integrácie na externé systémy * Centrálne registre (RFO, RPO, RA, NEV) * GIS * Registračné pokladnice * Parkovacie automaty * Platobné brány * Opis možností parametrizácie rozhraní systému, opis spôsobov a náročnosti realizácie zmenových požiadaviek (zmena v rozhraní, pridania ďalších rozhraní a pod.) a ich dopadov na architektúru systému * Spôsob logovania a monitorovania prenášaných dát * Opis zabezpečenia dát, procesov a integračných rozhraní (práva, role, podmienky, väzby, atď.) |
| 1.4 Spôsob dodania predmetu plnenia | * Štruktúra projektového tímu a rolí v jednotlivých fázach projektu * Spôsob a periodicita rokovania projektového tímu * Riadiaci výbor sa považuje za súčasť projektového tímu, to znamená, že uchádzači majú skoncipovať pravidlá a spôsob fungovania Riadiaceho výboru v ponuke. * Komunikačná matica vrátane eskalačných procedúr * Identifikácia podkladov * Identifikácia súčinnosti * Návrh metodiky projektového riadenia * Návrh podrobného harmonogramu vrátane naplánovania požadovanej súčinnosti * Podrobný popis jednotlivých fáz projektu a ich výstupov * Použitá metodika pre záťažové a bezpečnostné testy * Opis akceptačného testovania a procedúry odovzdávania predmetu plnenia (s využitím iterácií, bez využitia iterácií, a pod.) * Školenie používateľov - popis rozsahu potrebných školení a ich obsahu |

Uchádzač musí v rámci vyššie uvedených kapitol ponuky opísať ponúkané riešenie tak, aby verejný obstarávateľ mohol vyhodnotiť kvalitatívne kritériá stanovené v kapitolách 1.2 až 1.4 časť C. „Spôsob a kritériá na vyhodnotenie ponúk“ súťažných podkladov. Verejný obstarávateľ požaduje predložiť opis ponúkaného riešenia, ktoré sa bude hodnotiť tak, aby z neho nebolo zrejmé obchodné meno alebo iný identifikačný znak uchádzača.

**Verejný obstarávateľ požaduje, aby súčasťou ponuky bola aj uchádzačom vyplnená tabuľka** „Referencia návrhov na plnenie kritérií v ponuke“ (viď nižšie) obsahujúca jednotlivé parametre hodnotiacich kritérií uvedených v kapitolách 1.2 až 1.4 časť C. „Spôsob a kritériá na vyhodnotenie ponúk“ súťažných podkladov, a to vždy s uvedením príslušnej kapitoly ponuky, ktorej sa uchádzač venuje opisu daného parametra.

**Referencia návrhov na plnenie kritérií v ponuke**

|  |  |  |
| --- | --- | --- |
| Kritérium hodnotenia | Názov kritéria na vyhodnotenie ponúk | Odkaz na jednotlivé strany ponuky |
| 1.1 | **Celková cena za poskytnuté služby za 48 mesiacov prevádzky s DPH** |  |
|  |  |  |
| 1.2 a) | **Popis ponúkaného plnenia**  Miera štandardizácie systému |  |
| 1.2 b) | **Popis ponúkaného plnenia**  GUI - Návrh používateľských a administračných rozhraní (obrazoviek) |  |
| 1.2 c) | **Popis ponúkaného plnenia**  Zabezpečenie systému a oprávnení |  |
| 1.3 a) | **Systémové integrácie**  Vhodnosť navrhnutých technológií a spôsobu integrácie z hľadiska univerzálnosti riešenia, realizovateľnosti a dlhodobej udržateľnosti integračných väzieb |  |
| 1.3 b) | **Systémové integrácie**  Spôsob riešenia nedostupnosti rozhraní |  |
| 1.3 c) | **Systémové integrácie**  Spôsob zabezpečenia rozhrania |  |
| 1.3 a) | **Spôsob dodania predmetu plnenia (project delivery approach)**  Navrhnutá štruktúra projektového tímu, na základe ktorej môže uchádzač garantovať maximálnu flexibilitu prípravy a realizácie cieľového konceptu, prípravy a realizácie implementácie a nasadenie do prevádzky |  |
| 1.4 b) | **Spôsob dodania predmetu plnenia (project delivery approach)**  Identifikácia podkladov a súčinnosti, ktoré musí predložiť verejný obstarávateľ, aby uchádzača garantoval maximálnu flexibilitu prípravy a realizácie cieľového konceptu v oblasti, prípravy a realizácie integrácií tak, aby mal včas k dispozícii všetky potrebné podklady a súčinnosť |  |
| 1.4 c) | **Spôsob dodania predmetu plnenia (project delivery approach)**  Komplexný návrh projektového riadenia, projektového plánu s harmonogramom a požadovanou súčinnosťou v maximálne možnom detaile vzhľadom na aktuálne informácie so zohľadnením vstupov zo súťažných podkladov. |  |
| 1.4 d) | **Spôsob dodania predmetu plnenia (project delivery approach)**  Úplnosť a komplexnosť identifikovaných rizík, s návrhom na ich mitigáciu a riadenie počas implementácie projektu |  |
| 1.5 | **Lehota dodania plnenia fázy 0 a fázy 1** |  |